ভোটের আগে ইডির বড় পদক্ষেপ, কয়লা পাচার মামলায় গ্রেফতার ২

কলকাতা: বিধানসভা নির্বাচনকে (West Bengal Assembly Election 2026) সামনে রেখে রাজ্যে ফের সক্রিয় এনফোর্সমেন্ট ডিরেক্টরেট (ইডি-ED)। বহুল আলোচিত কয়লা পাচার মামলায় গ্রেফতার করা হল দুই কয়লা ব্যবসায়ী—কিরণ খাঁ ও চিন্ময় মণ্ডলকে। দফায় দফায় জিজ্ঞাসাবাদের পর সোমবার গভীর রাতে তাঁদের গ্রেফতার করে কেন্দ্রীয় তদন্তকারী সংস্থা।

ইডি সূত্রে জানা গিয়েছে, দীর্ঘ সময় ধরে জেরার সময়ে ধৃতদের বয়ানে একাধিক অসঙ্গতি ধরা পড়ে। নথি ও আর্থিক লেনদেন সংক্রান্ত তথ্যের সঙ্গে বক্তব্যের মিল না থাকায় শেষ পর্যন্ত গ্রেপ্তারের সিদ্ধান্ত নেওয়া হয়।

আরও পড়ুন: মাঘের শেষে শীতের কামড়! পশ্চিমের জেলাগুলিতে পারদ নামতে পারে ১০ ডিগ্রিতে

তদন্তকারী মহলের দাবি, ধৃত চিন্ময় মণ্ডল কয়লা পাচার মামলার অন্যতম প্রধান অভিযুক্ত ‘লালা’র ঘনিষ্ঠ সহযোগী হিসেবে পরিচিত। সেই সূত্র ধরেই আর্থিক লেনদেন ও পাচারচক্রের যোগসূত্র খতিয়ে দেখছিল ইডি।

ধৃতদের আদালতে পেশ করে হেফাজতে নিয়ে আরও জিজ্ঞাসাবাদের আবেদন জানাতে পারে ইডি। তদন্তকারীদের মতে, এই গ্রেপ্তারির ফলে কয়লা পাচার চক্রের আর্থিক নেটওয়ার্ক সম্পর্কে নতুন তথ্য সামনে আসতে পারে।